b'\n_START_ARTICLE_\nRamires\n_START_SECTION_\nCruzeiro\n_START_PARAGRAPH_\nPada Januari 2008, Ramires bersetuju untuk kontrak lima tahun bersama Cruzeiro selepas berpindah dari Joinville dengan bayaran sebanyak $300,000 berikutan tempoh yang lama. Beliau telah digelar oleh para peminat dan media ketika beliau di Cruzeiro ialah "Queniano Azul", atau "Blue Kenya", merujuk kepada jersi biru Cruzeiro dan beliau seperti pelari Kenya yang terkenal memenangi mana-mana maraton Brazil.\n_START_SECTION_\nBenfica\n_START_PARAGRAPH_\nPada 21 Mei 2009, Ramires menyertai kelab gergasi Portugis, Benfica dengan bayaran sebanyak \xe2\x82\xac7.5 juta dalam kontrak lima tahun. Ramires memulakan kerjanya sebagai pemain penting untuk Benfica ketika musim liga di mana kelab Portugis itu memenangi gelaran ke-32nya selepas kemarau lima tahun. Namun, Ramires hanya menghabiskan masanya selama satu musim di Benfica dengan memenangi Ta\xc3\xa7a da Liga menumpaskan FC Porto 3\xe2\x80\x930.\n_START_SECTION_\nChelsea\n_START_PARAGRAPH_\nPada 4 Ogos 2010, Benfica mengumumkan mereka telah bersetuju bersama kelab Liga Perdana Inggeris, Chelsea menjual Ramires ke kelab Inggeris itu dengan bayaran \xe2\x82\xac22 juta. Ramires melengkapkan perpindahannya ke Chelsea pada 13 Ogos dengan menandatangani kontrak selama empat tahun. Beliau menyarung jersi bernombor tujuh yang pernah dipakai sebelum ini oleh pemain antarabangsa Ukraine, Andriy Shevchenko.\n_START_SECTION_\nMusim 2010\xe2\x80\x9311\n_START_PARAGRAPH_\nPada 28 Ogos 2010, Ramires membuat debutnya bersama Chelsea ketika menentang Stoke City dalam Liga Perdana. Beliau memasuki padang pada minit ke-84 menggantikan Michael Essien di mana Chelsea menang dalam perlawanan itu, 2-0. Pada 11 September 2010, beliau membuat debut penuh di Liga Perdana dengan memulakan perlawanan menentang West Ham United, Ramires bermain selama 90 minit penuh dan Chelsea menang ke atas West Ham 3-1. Beliau membuat hantaran buat pertama kali ketika Chelsea menang 2-0 ke atasArsenal pada 3 Oktober 2010, Ramires membuat hantaran lintang kepda Didier Drogba untuk gol pertama Chelsea._NEWLINE_Pada 29 Disember 2010, Ramires memulakan perlawanan bersama Chelsea ketika menentang Bolton Wanderers, 1-0, Di mana persembahan yang dibuat oleh Ramires ialah aksi yang terbaik ketika bersama Chelsea, di mana beliau mengawal bola yang baik, berlari dengan pantas dan merebut bola ketika di posisi pemain tengah. Ramires menjaringkan gol pertamanya untuk Chelsea ketika menentang Bolton di Stadium Reebok. Pada 1 Mac, beliau bermain 90 minit penuh menentang musuh utama, Manchester United, Chelsea menang 2-1._NEWLINE_Pada 20 Mac, Ramires menjaringkan gol keduanya di Liga Perdana, 2-0 ke atas Manchester City di Stamford Bridge. Beliau menjaringkan gol ketika rakan sepasukan, David Luiz lepas dari tiga pertahanan City dan termasuk penjaga gol, Joe Hart kemudian menghantar kepada Ramires. Gol yang dibuat oleh Ramires telah dianugerahkan sebagai "Goal of the Season" untuk Chelsea. Persembahan yang dibuat oleh Ramires menghangatkan para peminat Chelsea, peminat Chelsea menggelarkan beliau "Rambo" merujuk kepada beliau sentiasa "memusnahkan" musuh satu demi satu. Pada 12 April, beliau telah menerima kad kuning kedua selepas membuat asakan ke atas Nani ketika menentang Manchester United dalam peringkat suku akhir di Liga Juara-Juara. Pada 8 Mei, Ramires memasuki padang pada separuh masa kedua menggantikan John Obi Mikel menentang Manchester United sekali lagi di mana Chelsea tewas 2-1. Dalam penamat musim 2010-11, beliiau membuat 41 penampilan dan menjaringkan dua gol untuk Chelsea dalam semua kejohanan.\n_START_SECTION_\nMusim 2011\xe2\x80\x9312\n_START_PARAGRAPH_\nPada 24 September 2011, Ramires menjaringkan dua gol ketika menentang Swansea City, 4-1 dalam perlawanan Liga Perdana. Beliau kemudian menjaringkan satu gol menentang Everton dengan menanduk bola dari hantaran lintang Juan Mata. Beliau telah mengalami kecederaan pada lutut tidak lama selepas perlawanan. Dalam perlawanan itu, Chelsea menang 3-1. Perlawanan itu juga merupakan pemunculan ke-50nya untuk kelab. Pada 1 November 2011, Ramires menjaringkan gol pertamanya di Liga Juara-Juara untuk Chelsea menentang kelab Belgium, Racing Genk._NEWLINE_Ramires menjaringkan gol kelima pada musim 2011-12 ketika perlawanan Liga Juara-Juara menentang Valencia CF, Chelsea menang selesa 3-0. Beliau menjaringkan gol keenamnya pada musim tersebut ketika menentang Wolverhampton Wanderers, Chelsea menang tipis 2-1. Jaringan yang dibuat oleh Ramires adalah dari sepakan sudut. Pada 8 Januari 2012, Ramires menjaringkan gol ketujuh dan kelapan untuk musim 2011-12 menentang Portsmouth dalam perlawanan Piala FA. Pada 28 Januari, Ramires telah mengalami terseliuh pada kaki ketika pusingan keempat Piala FA menentang Queens Park Rangers. Dua jam kemudian, jurulatih Chelsea Andr\xc3\xa9 Villas-Boas mengatakan pemain Brazil dikeluarkan untuk berehat selama tiga atau empat minggu._NEWLINE_Pada 5 Mac 2012, Ramires menandatangani kontrak baru bersama Chelsea selama lima tahun di mana beliau kekal bersama Chelsea sehinga 2017. Ramires menjaringkan gol menentang Tottenham Hotspur dalam perlawanan separuh akhir Piala FA, Chelsea menang besar 5-1._NEWLINE_Pada 18 April, Ramires mengambil bola selepas hantaran dari Frank Lampard dan menghantar kepada Didier Drogba sebelum Drogba menyumbat gol ketika gol masa tambahan menentang FC Barcelona, 1-0 dalam perlawanan pertama separuh akhir Liga Juara-Juara di Stamford Bridge. Ramires digantung kerana memiliki dua kad kuning ketika perlawanan kedua di Camp Nou di mana beliau tidak beraksi di perlawanan akhir. already booked during the first leg, received a yellow card in the second leg at Camp Nou, which would rule him out of the final. Ramires menjaringkan gol fantastik dengan menendang padu menewaskan penjaga gol V\xc3\xadctor Vald\xc3\xa9s dan membantu Chelsea ke perlawanan akhir dengan agregat 3-2 selepas jaringan di akhir perlawanan oleh Fernando Torres. Gol Ramires itu kemudian dipilih sebagai "Goal of the Season." Dalam perlawanan akhir, Chelsea bertemu dengan Bayern Munich pada 19 Mei. Malangnya, beliau tidak dapat beraksi kerana memiliki dua kad kuning sepanjang kejohanan. Namun, Chelsea berjaya menewaskan kelab Bavaria itu dalam penentuan sepakan penalti 4-3 selepas berkesudahan seri 1-1._NEWLINE_Pada 5 Mei, Ramires menjaringkan gol ketika menentang Liverpool dalam Perlawanan Akhir Piala FA membantu Chelsea menang 2-1 dan menjuarai Piala FA. Ramires kemudian menjaringkan gol kelimanya di Liga Perdana menentang Liverpool di Anfield, namun, Chelsea tewas 4-1._NEWLINE_Ramires menhabiskan musimnya di Chelsea dengan dinobatkan sebagai Pemain Terbaik Chelsea tetapi tewas kepada pemain tengah Juan Mata. Walau bagaimanapun, beliau memenangi anugerah Pemain Terbaik Tahunan dan "Goal of the Year" ketika menentang Barcelona. Beliau menjaringkan sebanyak 12 gol, sembilan hantaran dan 4,081 minit bermain dalam 47 penampilan rasmi.\n_START_SECTION_\nMusim 2012\xe2\x80\x9313\n_START_PARAGRAPH_\nRamires bermain dalam semua perlawanan di Perisai Komuniti FA 2012. Beliau menjaringkan gol pertamanya ketika musim 2012\xe2\x80\x9313 menentang FC Nordsj\xc3\xa6lland dalam Liga Juara-Juara di mana Chelsea menang besar 4-0. Pada 28 Oktober 2012, beliau menjaringkan gol dalam Liga Perdana menentang Manchester United tetapi tewas tipis 3-2. Beliau menjaringkan gol sekali lagi menentang lawan yang sama Manchester United di perlawanan kedua pada 31 Oktober ketika Chelsea menang 5-4 di Piala Liga Inggeris. Pada 23 Disember, Ramires memasuki padang menggantikan Frank Lampard dan menjaringkan dua gol dalam 15 minit terakhir menentang Aston Villa, Chelsea menang besar dengan membelasaha Villa 8-0._NEWLINE_Pada 10 Mac 2013, Ramires menjaringkan gol menentang Manchester United, seri 2\xe2\x80\x932 di Old Trafford dalam perlawanan pusingan keenam Piala FA. Dalam perlawanan kedua terakhir Liga Perdana menentang Aston Villa, Ramires menerima dua kad kuninig dan dibuang padang di mana Chelsea menang 2-1., Penampilan terakhir Ramires dalam musim 2012-13 dalam perlawanan akhir Liga Eropah menentang bekas kelab beliau, Benfica di mana Chelsea menang 2-1. Chelsea akhirnya menjuarai trofi Liga Eropah UEFA musim 2012-13.\n_START_SECTION_\nMusim 2013\xe2\x80\x9314\n_START_PARAGRAPH_\nPada 24 September 2013, Ramires menjaringkan gol pertamanya pada musim 2013\xe2\x80\x9314 menentang Swindon Town dalam Piala Liga Inggeris. Pada 28 September, beliau membuat penampilan ke-100 di Liga Perdana ketika seri 1-1 menentang Tottenham Hotspur. Pada 1 Oktober, beliau menjaringkan dua gol ketika Chelsea menumpaskan Steaua Bucure\xc8\x99ti 4\xe2\x80\x930 dalam peringkat kumpulan Liga Juara-Juara. Ramires menjaringkan gol pertamanya di Liga Perdana pada 14 Disember menentang Crystal Palace, 2-1.\n_START_SECTION_\nMusim 2014\xe2\x80\x9315\n_START_PARAGRAPH_\nRamires menjaringkan gol pertamanya ketika musim baru menentang Everton, Chelsea menang besar 6-3.\n_START_SECTION_\nKerjaya antarabangsa\n_START_PARAGRAPH_\nPada 21 Julai 2008, Ramires telah dimasukkan dalam pasukan Brazil bawah-23 untuk menggantikan Robinho untuk Sukan Olimpik 2008 di Beijing. Beliau membuat empat penampilan bersama Brazil dan Brazil memenangi pingat gangsa selepas menewaskan Belgium, 3-0._NEWLINE_Pada 21 Mei 2009, Ramires telah dipanggil buat pertama kali untuk menyertai pasukan kebangsaan Brazil untuk kelayakan Piala Dunia FIFA 2010 dan Piala Konfederasi FIFA 2009.._NEWLINE_Ramires bermain untuk pasukan kebangsaannya pada 6 Jun 2009, dalam perlawanan kelayakan Piala Dunia 2010 menentang Uruguay di mana beliau sebagai pemain gantian menggantikan Elano._NEWLINE_Gol antarabangsa pertama Ramires untuk skuad Brazil ketika perlawanan pemanas badan Piala Dunia menentang Tanzania, 5-1. Dalam pusingan 16 Piala Dunia, Ramires melepasi tiga pemain pertahanan Chile kemudian membuat hantaran kepada Robinho sebelum Robinho menyumbat masuk gol 3-0 ke atas Chile. Jurulatih Brazil, Dunga dipersalahkan kerana kekalahan memalukan kepada skuad Belanda, 2-1 dalam peringkat suku akhir Piala Dunia. Ramires telah disenaraikan dalam 23 pemain Brazil untuk Copa Am\xc3\xa9rica 2011 yang diadakan di Argentina._NEWLINE_Pada 2 Jun, Ramires dimasukkan dalam skuad Brazil untuk Piala Dunia FIFA 2014. Skuad Brazil sekadar tempat keempat selepas tewas kepada Belanda, 3-0 di laman sendiri.'